CELEX: 62017CN0641
Language: sk
Date: 2017-11-17 00:00:00
Title: Vec C-641/17: Návrh na začatie prejudiciálneho konania, ktorý podal Finanzgericht München (Nemecko) 17. novembra 2017 – College Pension Plan of British Columbia/Finanzamt München III

26.3.2018   
            
            
               SK
            
            
               Úradný vestník Európskej únie
            
            
               C 112/6
            
         Návrh na začatie prejudiciálneho konania, ktorý podal Finanzgericht München (Nemecko) 17. novembra 2017 – College Pension Plan of British Columbia/Finanzamt München III
   (Vec C-641/17)
   (2018/C 112/09)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht München
   
      Účastníci konania pred vnútroštátnym súdom
   
   
      Žalobkyňa: College Pension Plan of British Columbia
   
      Žalovaný: Finanzamt München III
   
      Prejudiciálne otázky
   
   
               1.
            
            
               Bráni voľný pohyb kapitálu podľa článku 63 ods. 1 ZFEÚ v spojení s článkom 65 ZFEÚ právnej úprave členského štátu, na základe ktorej nerezidentská inštitúcia zamestnaneckého dôchodkového zabezpečenia, ktorej hlavná štruktúra je porovnateľná s nemeckým dôchodkovým fondom, nezíska úľavu od dane z kapitálových výnosov z prijatých dividend, pričom analogické vyplatenie dividend tuzemským dôchodkovým fondom nevedie k žiadnemu alebo iba k relatívne malému zvýšeniu splatnej dane z príjmov právnických osôb, pretože majú možnosť znížiť v rámci konania o vyrubení dane svoj zdaniteľný zisk odpočítaním rezervných prostriedkov s cieľom čeliť svojim záväzkom v oblasti dôchodkov a uhradenú daň z kapitálových výnosov neutralizovať započítaním a vrátením, ak je suma dane z príjmov právnických osôb, ktorú treba odviesť, nižšia ako výška daňového zápočtu?
            
         
               2.
            
            
               V prípade kladnej odpovede na prvú otázku: Je obmedzenie voľného pohybu kapitálu na základe § 32 ods. 1 bodu 2 KStG podľa článku 63 ZFEÚ v spojení s článkom 64 ods. 1 ZFEÚ voči tretím krajinám prípustné, pretože súvisí s poskytovaním finančných služieb?